Α.Ε. Σουρμένων Ελληνικού

Η Αθλητική Ένωση Σουρμένων Ελληνικού, γνωστή και με τη σύντμηση Α.Ε.Σ.ΕΛ., ήταν ελληνικό αθλητικό σωματείο που δραστηριοποιήθηκε στην περιοχή του Ελληνικού, στην Αθήνα, όπου και βρισκόταν η έδρα του, το Κλειστό Βοηθητικό Γήπεδο των Ολυμπιακών Εγκαταστάσεων του Ελληνικού. Ο σύλλογος αγωνίστηκε με χρώματα το μπλε και το λευκό και είχε τμήματα καλαθοσφαίρισης και επιτραπέζιας αντισφαίρισης για αθλητές και αθλήτριες όλων των ηλικιακών ομάδων.

 Ίδρυση 
Επίσημο έτος ίδρυσής του ήταν το 2012 και προέκυψε από την ένωση των τμημάτων καλαθοσφαίρισης του Α.Σ. Σουρμένων με εκείνων του Α.Ο. Ελληνικού.«Η Ιστορία Μας» , πληροφορίες στον επίσημο ιστότοπο του συλλόγου. Οι δύο ομάδες αποτελούσαν, μέχρι την ένωσή τους, τους δύο εν λειτουργία συλλόγους καλαθοσφαίρισης της περιοχής του πρώην Δήμου Ελληνικού (νυν μέρος του ενοποιημένου Δήμου Ελληνικού - Αργυρούπολης).

 Τμήμα καλαθοσφαίρισης ανδρών 

 Ιστορική αναδρομή 
Κατά την αγωνιστική περίοδο 2012-13 το ανδρικό τμήμα έλαβε μέρος στο Πρωτάθλημα Β' Κατηγορίας Ανδρών της Ε.Σ.ΚΑ.Ν.Α., ολοκληρώνοντας τις αγωνιστικές του υποχρεώσεις στην 11η θέση του βαθμολογικού πίνακα.«Β’ ΕΣΚΑΝΑ – 30ή αγωνιστική», άρθρο στον ιστότοπο InfoBasket.gr, 14 Μαΐου 2013.

 Περίοδος 2013-2014 
Κατά την αγωνιστική περίοδο, 2013-14, η Α.Ε. Σουρμένων-Ελληνικού διαγωνίστηκε στο Πρωτάθλημα Β' Κατηγορίας Ανδρών της Ε.Σ.ΚΑ.Ν.Α.. Παράλληλα συμμετείχε στο Κύπελλο Ανδρών της ίδιας Ένωσης.

Έδρα της είναι το Κλειστό Βοηθητικό Γήπεδο των Ολυμπιακών Εγκαταστάσεων του Ελληνικού στο παλαιό Δυτικό Αεροδρόμιο.«Η Έδρα Μας», πληροφορίες στον επίσημο ιστότοπο του συλλόγου. Πρόεδρος του συλλόγου είναι ο Μιχάλης Σκουλιδάς.«Η Διοίκηση του Συλλόγου», πληροφορίες στον επίσημο ιστότοπο του συλλόγου. Καθήκοντα πρώτου προπονητή διατηρεί από το Φεβρουάριο του 2013 ο Γιώργος Σολωμός.«Ανδρικό Τμήμα: Η Ομάδα», πληροφορίες στον επίσημο ιστότοπο του συλλόγου.«Σούρμενα-Ελληνικό: Σολωμός στο «τιμόνι»!» , άρθρο στον ιστότοπο Athlisi.com, 8 Φεβρουαρίου 2013. Το ρόστερ της Ένωσης συνθέθεσαν για την περίοδο 2013-14 οι αθλητές:

ΑριθμόςΟνοματεπώνυμοΈτος γενν.ΘέσηΎψοςΕθνικότητα    Καλαθοσφαιριστές 04Γιώργος Καρασούλος 1-2 20px|Έλληνας05Ανδρεάτος Γεράσιμος 5 20px|Έλληνας06Νίκος Μουργκής 1 20px|Έλληνας07Νίκος Ζηνέλης 3-4 20px|Έλληνας08Αντώνης Μπούτας 3-4 20px|Έλληνας09Περικλής Λεβαδίτης 2 20px|Έλληνας10Αλέξανδρος Παπαμαρινόπουλος 4-5 20px|Έλληνας11Γιώργος Τράμπαρης 1-2 20px|Έλληνας12Κωνσταντίνος Θεολογίτης 1 20px|Έλληνας13Σάββας Γκιουρτζίδης 2-3 20px|Έλληνας14Αντώνης Μιχαηλίδης 2-3 20px|Έλληνας15Γιάννης Μπινιάρης 5 20px|Έλληνας Φώτης Ντέλης 2-3 20px|Έλληνας Παρασκευάς Μαρόπουλος 4-5 20px|Έλληνας    Προπονητής Γιώργος Σολωμός Coach 20px|Eλληνας   Δεδομένα: Νοέμβριος 2013

 Απορρόφηση από Ηλεκτρούπολη 
Τον Ιούνιο του 2020 στην Γενική Συνέλευση των μελών του Αθλητικού Συλλόγου Ηλεκτρούπολης αποφασίστηκε κατά πλειοψηφία η αλλαγή του ονόματος, του σήματος καθώς και η συνένωση με το αθλητικό σωματείο ΑΕΣΕΛ. Πλέον η ομάδα που αγωνίζεται στην Α' ΕΣΚΑΝΑ ΑΝΔΡΩΝ ονομάζεται "Αθλητικός Σύλλογος Ηλεκτρούπολης Ελληνικού" με το ακρωνύμιο ΑΣΗΕ και το νέο σήμα φέρει το ατίθασο άλογο μαζί με την δάδα και το έτος 1987 πάνω σε μια μπάλα του μπάσκετ. Αναγράφονται επίσης οι δύο πόλεις Ελληνικό, Αργυρούπολη που αποτελούν πλέον ένα και ενιαίο Δήμο και τα χρώματα είναι το Μπορντό, το μπλε και το λευκό τα οποία αποτυπώνονται πάνω στο νέο λογότυπο. Ουσιαστικά η Ηλεκτρούπολη απορρόφησε την ομάδα των Σούρμενων-Ελληνικού.

 Τμήμα καλαθοσφαίρισης γυναικών 

 Ιστορική αναδρομή 

Η Ένωση ξεκίνησε την αγωνιστική της πορεία από τα γήπεδα της Α1 Εθνικής Κατηγορίας, στην οποία είχε ανέλθει την προηγούμενη χρονιά ο Α.Ο. Ελληνικού με την κατάκτηση της πρώτης θέση του βαθμολογικού πίνακα του Ομίλου Νότου της Α2 Εθνικής.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.«Πρωταθλήτριες Ομάδες Α2 Γυναικών» , πληροφορίες στον επίσημο ιστότοπο της Ε.Ο.Κ. Την περίοδο 2012-13 η ομάδα κατετάγη στην 3η θέση της βαθμολογίας μετά το πέρας της κανονικής περιόδου κερδίζοντας μία θέση στα Play-Offs.«Τέλος στην κανονική περίοδο» , άρθρο στον ιστότοπο SentraGoal.gr, 23 Μαρτίου 2013. Αξιοσημείωτο γεγονός έλαβε χώρα στις 24 Νοεμβρίου 2012, οπότε ο σύλλογος του Ελληνικού έσπασε το τρομερό σερί 105 νικών στο Πρωτάθλημα που κατείχε ο Αθηναϊκός κερδίζοντας μέσα στο Βύρωνα με σκορ 65-68.«Έχασε ο Αθηναϊκός!», άρθρο στον ιστότοπο Gazzetta.gr, 24 Νοεμβρίου 2012.«Απίστευτο... Έχασε ο Αθηναϊκός!», άρθρο στον ιστότοπο του NovaΣΠΟΡ FM, 24 Νοεμβρίου 2012. Την ίδια ομάδα απέκλεισε από τη σειρά των τελικών της Α1 Εθνικής, στην πρώτη φάση των Play-Offs.«Στον τελικό της Α1 το Ελληνικό 61-44 στον Βύρωνα!» , άρθρο στον ιστότοπο SportsHero.gr, 13 Απριλίου 2013.«Στον τελικό το Ελληνικό, άφησε έξω τον Αθηναϊκό», άρθρο στον ιστότοπο SuperBasket.gr, 13 Απριλίου 2013. Τον τίτλο του Πρωταθλητή Ελλάδος κατέκτησε, ωστόσο, ο Παναθηναϊκός, ο οποίος μετρούσε ήδη δύο νίκες από την κανονική περίοδο έναντι της Ένωσης (68–59 και 71–68) και την οποία νίκησε ακόμη μία φορά (67–61) κάνοντας το 3-0.«Στην κορυφή τα κορίτσια του Παναθηναϊκού», άρθρο στον ιστότοπο της εφημερίδας «Ελευθεροτυπία», 20 Απριλίου 2013.«Πρωταθλητής ο Παναθηναϊκός στην Α1 Γυναικών» , άρθρο στον ιστότοπο Contra.gr, 20 Απριλίου 2013. Κατά συνέπεια η Ένωση κατετάγη επισήμως δεύτερη τη χρονιά αυτή.

Στο θεσμό του Κυπέλλου Ελλάδος, η ομάδα του Ελληνικού συμμετείχε σε μόλις ένα παιχνίδι, κατά τη Β' Φάση, όπου και ηττήθηκε με σκορ 60-63 από τον Ίκαρο Καλλιθέας.«Στην παράταση ο Ίκαρος Καλλιθέας», άρθρο στον ιστότοπο OnSports.gr, 30 Σεπτεμβρίου 2012.

 Περίοδος 2013-14 
Κατά την αγωνιστική περίοδο 2013-14 η Α.Ε. Σουρμένων-Ελληνικού διαγωνίστηκε για δεύτερη συνεχόμενη χρονιά στην Α1 Εθνική. Μετά τη λήξη της κανονικής περιόδου, κι έχοντας συγκρεντρώσει 17 νίκες και 1 ήττα, τερμάτισε στην 1η θέση του βαθμολογικού πίνακα, εξασφαλίζοντας την απευθείας συμμετοχή της στα Play-Offs.«Ειδική Προκήρυξη Πρωταθλήματος Α1 Εθνικής Κατηγορίας Γυναικών 2013-2014», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης.  Η αθλήτρια του συλλόγου, Λικέντρα Τζόνσον, ήταν εκείνη που σημείωσε τα περισσότερα κοψίματα για τη διοργάνωση στη διάρκεια της κανονικής περιόδου, 32 στον αριθμό, ενώ βρέθηκε στην καλύτερη πεντάδα τεσσάρων ακόμη στατιστικών κατηγοριών.«Women's Championship 2013-14 Division A1: Stats Leaders After 18 Days» , δεδομένα από τον ιστότοπο GalanisSportsData.com.«Πρώτη σκόρερ στην κανονική περίοδο η Ρασίντ, πρώτη στην αξιολόγηση η Μέλνικα!», άρθρο στον ιστότοπο WePlayBall.gr,  13 Μαρτίου 2014.

Η Ένωση κλήθηκε στην επόμενη φάση να αντιμετωπίσει τον ΠΑΟΚ Βάσει της προκήρυξης του Πρωταθλήματος, νικήτρια θα αναδεικνυόταν η ομάδα που πρώτη θα συγκέντρωνε τρεις νίκες εναντίον της αντιπάλου της, λαμβάνοντας υπόψη και τα αποτελέσματα της κανονικής περιόδου. Η ομάδα της Θεσσαλονίκης μετρούσε ήδη δύο ήττες και κατόπιν ηττήθηκε άμεσα αφήνοντας την Ένωση να περάσει στην καλύτερη τετράδα.«Διπλό ο Αθηναϊκός, πρόκριση για Ελληνικό, άνετα το «τριφύλλι»» , άρθρο στον ιστότοπο SuperBasket.gr, 6 Απριλίου 2014. Επόμενος αντίπαλος της Ένωσης Σουρμένων-Ελληνικού ήταν η ομάδα του Αθηναϊκού την οποία και κλήθηκε να αντιμετωπίσει υπό τους ίδιους όρους. Ήδη ο Αθηναϊκός μετέφερε δύο ήττες από την κανονική περίοδο και χρειάστηκε μόλις ένα παιχνίδι για να περάσει η Ένωση στη σειρά των τελικών.«Ελληνικό - Αθηναϊκός 68-58», άρθρο στον ιστότοπο Gazzetta.gr, 12 Απριλίου 2014.«Στον τελικό το Ελληνικό, «σκούπισε» τον Αθηναϊκό», άρθρο στον ιστότοπο SentraGoal.gr, 12 Απριλίου 2014.

Στην τέταρτη και τελευταία φάση του Πρωταθλήματος, οι ομάδες που πέρασαν επιτυχώς στην καλύτερη τετράδα αγωνίστηκαν στη σειρά των μικρών και μεγάλων τελικών. Νικήτρια της κάθε σειράς θεωρήθηκε η ομάδα που πρώτη συγκέντρωσε τέσσερις νίκες επί της αντιπάλου της μεταφέροντας τις νίκες και ήττες της κανονικής περιόδου. Αντίπαλος της Ένωσης ήταν ο Πρωτέας Βούλας, ο οποίος είχε καταλάβει τη δεύτερη θέση της βαθμολογίας κατά την κανονική περίοδο, έχοντας χάσει από την Ένωση και στα δύο μεταξύ τους παιχνίδια. Η τελευταία κατέκτησε εν τέλει τον τίτλο του Πρωταθλητή χωρίς να υποστεί καμία ήττα από τον Πρωτέα στα επόμενα δύο παιχνίδια.«Πρωταθλητές Α1 Κατηγορίας Γυναικών» , πληροφορίες στον επίσημο ιστότοπο της Ε.Ο.Κ.«Πρωτάθλημα και Κύπελλο στο Ελληνικό!», άρθρο στον ιστότοπο SuperBasket.gr, 7 Μαΐου 2014.«Μετά το Κύπελλο και το Πρωτάθλημα στο Ελληνικό!», άρθρο στον ιστότοπο PameSports.gr, 7 Μαΐου 2014.«Πρωτέας Βούλας - Ελληνικό 56-63», άρθρο στον ιστότοπο Gazzetta.gr, 7 Μαΐου 2014.

Σε ό,τι αφορά τη διοργάνωση του Κυπέλλου Ελλάδος, η Ένωση Σουρμένων-Ελληνικού έφτασε επιτυχώς μέχρι τον τελικό κερδίζοντας τρία διαδοχικά παιχνίδια. Το τελευταίο από αυτά ήταν στα πλαίσια του Final-4 που διεξήχθη στις 15 και 16 Απριλίου 2014 στην Κω, όπου και επικράτησε του Ικάρου Καλλιθέας με το επιβλητικό σκορ 43-80.«Η ιστορία των τελικών Κυπέλλου Γυναικών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Ίκαρος Καλλιθέας-Ελληνικό 43-80», άρθρο στον ιστότοπο Sports24.gr, 15 Μαρτίου 2014. Στον τελικό ήρθε αντιμέτωπη με τoν Παναθηναϊκό, κατακτώντας εν τέλει το τρόπαιο με σκορ 57-55.«Μπάσκετ: Κυπελλούχος Ελλάδας το Ελληνικό στις Γυναίκες» , άρθρο στον ιστότοπο της εφημερίδας «Ναυτεμπορική», 16 Μαρτίου 2014.«Το πρώτο κύπελλο ειναι διΚΩ του!», φωτογραφικό αφιέρωμα στον ιστότοπο WePlayBall.gr, 17 Μαρτίου 2014. Η αρχηγός της ομάδας, Ανθή Μπαλτά, αναδείχθηκε M.V.P. (πολυτιμότερη παίκτρια του αγώνα), καθώς πέτυχε στην εκπνοή (μόλις δύο δέκατα του δευτερολέπτου) το νικητήριο καλάθι.«Μπαλτά: «Δε θα το χάναμε με τίποτα»» , άρθρο στον ιστότοπο SentraGoal.gr, 18 Μαρτίου 2014.«M.V.P. Τελικών Κυπέλλου Ελλάδος Γυναικών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Με μπάζερ μπίτερ της Μπαλτά το Κύπελλο στο Ελληνικό!» , άρθρο στον ιστότοπο PameSports.gr, 16 Μαρτίου 2014.

Στη διάρκεια της χρονιάς καμία ελληνική ομάδα, συμπεριλαμβανομένου της Ένωσης, δεν συμμετείχε για οικονομικούς λόγους σε κάποια ευρωπαϊκή διοργάνωση παρόλο που τουλάχιστον πέντε είχαν το δικαίωμα εφόσον το επιθυμούσαν και πληρούσαν κάποια ελάχιστα κριτήρια σε ό,τι αφορά την έδρα τους.«Την Παρασκευή οι κληρώσεις για EuroLeague και του Eurocup γυναικών» , άρθρο στον ιστότοπο WomenSports.gr, 3 Ιουλίου 2013.

 Περίοδος 2014-2015 
Κατά την αγωνιστική περίοδο, 2014-15, η Α.Ε. Σουρμένων-Ελληνικού κατέκτησε και πάλι το ντάμπλ. Αφενός κατέκτησε το Πρωτάθλημα της Α1 Εθνικής Κατηγορίας Γυναικών που διοργάνωσε η Ελληνική Ομοσπονδία Καλαθοσφαίρισης.

Αφετέρου, στα πλαίσια του θεσμού του Κυπέλλου Ελλάδος η Ένωση προκρίθηκε στη «Φάση των 8», έχοντας αποκλείσει τον Α.Ο. Σερρών.«Αποτελέσματα Κυπέλλου: "Βόμβες" από Πετρούπολη και Κρόνο!», άρθρο στον ιστότοπο WePlayBall.gr, 28 Σεπτεμβρίου 2014.«Αποκλείστηκαν Ιπποκράτης και Παναθηναϊκός - Όλα τα αποτελέσματα του Κυπέλλου» , άρθρο στον ιστότοπο WomenSports.gr, 28 Σεπτεμβρίου 2014. Στον ημιτελικό νίκησε τον Α.Ε.Ο. Πρωτέας Βούλας 62-50. Στον τελικό επικράτησε του ΑΜΣ Αναγέννηση Ν. Ρυσίου με 46-42 κατακτώντας και πάλι το τρόπαιο.

Φυσική έδρα της Ένωσης ήταν το Κλειστό Βοηθητικό Γήπεδο των Ολυμπιακών Εγκαταστάσεων του Ελληνικού στο παλαιό Δυτικό Αεροδρόμιο. Εντούτοις τα τελευταία χρόνια φιλοξενήθηκε σε άλλα γυμναστήρια, έχοντας συμφωνήσει να χρησιμοποιήσει τη χρονιά αυτή το Κλειστό Γυμναστήριο «Α.Π.Χ. Αργοναύτες» στην Αργυρούπολη, χωρητικότητας 500 θεατών. Πρόεδρος του συλλόγου ήταν ο Μιχάλης Σκουλιδάς. Αρχηγός του τμήματος ήταν ο Άρης Γαληνός και έφορος ο Κώστας Καραγιάννης.«Γυναικείο Τμήμα», πληροφορίες στον επίσημο ιστότοπο του συλλόγου. Καθήκοντα πρώτης προπονήτριας είχε η Ελένη Καπογιάννη με συνεργάτες τους Γιώργο Παντελάκη και Σταυρούλα Πρασσά.«Γυναικείο Τμήμα: Η Ομάδα», πληροφορίες στον επίσημο ιστότοπο του συλλόγου. Το ρόστερ της Ένωσης  για την αγωνιστική περίοδο 2014-15 συνέθεσαν οι παρακάτω αθλήτριες:

 Α.Ε. Σουρμένων-Ελληνικού - Roster 2014-15
 Αρ. Εθν. Όνοματεπώνυμο Θέση Γέννηση Ύψος 4 Αναστασία Γκοτζή 1-2 1987 170 cm  5 Εβίνα Σταμάτη 2-3 1984 177 cm 6 Ρούλα Καλογήρου 1-2 1981 171 cm 7 Αφροδίτη Κοσμά 4 1983 178 cm 8 Αριστέα Μαγκλάρα 1 1983 168 cm  9 Ανθή Μπαλτά 1-2 1987 174 cm 10 Νένα Νικολαΐδου 5 1979 189 cm 11 Τάνια Χαλιβέρα 3-4 1985 178 cm 12 Λικέντρα Τζόνσον 4-5 1989 185 cm 13 Μαρία-Ρόζα Μπόνη 2-3 1986 180 cm 14 Βάσω Φουράκη 2-3 1995 183 cm 15 Στέλλα Φουράκη 4-5 1994 188 cm  19 Πελαγία Παπαμιχαήλ 4-5 1986 190 cm
 Προπονήτρια: Ελένη Καπογιάννη   Ενημέρωση: 11 Οκτωβρίου 2014

 Απορρόφηση από Ερασιτέχνη Ολυμπιακό 
Τον Ιούνιο του 2015 αποφασίστηκε η συγχώνευση με τον Ολυμπιακό, ο οποίος ουσιαστικά απορρόφησε την ομάδα, καθιερώνοντας τα δικά του χρώματα, έμβλημα και ονομασία, και έτσι απέκτησε και πάλι τμήμα καλαθοσφαίρισης γυναικών. 

 Παραπομπές 

 Εξωτερικοί σύνδεσμοι 

 Α.Ε. Σουρμένων-Ελληνικού, επίσημος ιστότοπος του συλλόγου.
 «Απίστευτο κι όμως... Ελληνικό», αφιέρωμα στον ιστότοπο Nou-pou.gr, 15 Ιανουαρίου 2014.


Κατηγορία:Αθλητικοί σύλλογοι Αθήνας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις αθλητικών συλλόγων το 2012
Κατηγορία:Ιδρύσεις ομάδων καλαθοσφαίρισης το 2012